CELEX: 32016D2355
Language: fi
Date: 2016-12-12 00:00:00
Title: Neuvoston päätös (EU) 2016/2355, annettu 12 päivänä joulukuuta 2016, Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisellä assosiaatiosopimuksella perustetussa kauppaan liittyviä kysymyksiä käsittelevässä assosiaatiokomiteassa Euroopan unionin puolesta esitettävästä kannasta välimiehiä koskevan luettelon laatimiseen

21.12.2016   
            
            
               FI
            
            
               Euroopan unionin virallinen lehti
            
            
               L 348/56
            
         NEUVOSTON PÄÄTÖS (EU) 2016/2355,
   annettu 12 päivänä joulukuuta 2016,
   Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisellä assosiaatiosopimuksella perustetussa kauppaan liittyviä kysymyksiä käsittelevässä assosiaatiokomiteassa Euroopan unionin puolesta esitettävästä kannasta välimiehiä koskevan luettelon laatimiseen
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välinen assosiaatiosopimus (1), jäljempänä ’sopimus’, tuli voimaan 1 päivänä heinäkuuta 2016.
            
         
               (2)
            
            
               Sopimuksen 404 artiklan 1 kohdan mukaisesti sopimuksen 438 artiklan 4 kohdassa tarkoitettu kauppaan liittyviä kysymyksiä käsittelevä assosiaatiokomitea laatii kuuden kuukauden kuluessa sopimuksen voimaantulosta luettelon vähintään 15 henkilöstä, jotka voivat toimia välimiehinä riitojenratkaisumenettelyissä.
            
         
               (3)
            
            
               Osapuolet ovat neuvotelleet alustavasta luettelosta henkilöistä, jotka voivat toimia välimiehinä riitojenratkaisumenettelyissä. Sopimuksen 404 artiklan 1 kohdan mukaisesti luettelossa on viisi unionin ehdottamaa välimiesehdokasta, viisi Moldovan tasavallan ehdottamaa välimiesehdokasta ja viisi kolmansien maiden kansalaista, jotka voivat toimia välimiespaneelin puheenjohtajana.
            
         
               (4)
            
            
               On aiheellista määrittää kanta joka esitetään unionin puolesta kauppaan liittyviä kysymyksiä käsittelevässä assosiaatiokomiteassa sellaisten henkilöiden luettelosta, jotka voivat toimia välimiehinä riitojenratkaisussa,
            
         ON HYVÄKSYNYT TÄMÄN PÄÄTÖKSEN:
   1 artikla
   Kauppaan liittyviä kysymyksiä käsittelevässä assosiaatiokomiteassa riitojenratkaisussa välimiehinä toimivien henkilöiden luettelon laatimisesta unionin puolesta esitettävä kanta perustuu tähän päätökseen liitettyyn kyseisen komitean päätösluonnokseen.
   Unionin edustajat kauppaan liittyvien kysymysten kokoonpanossa olevassa assosiaatiokomiteassa voivat sopia päätösluonnokseen tehtävistä vähäisistä teknisistä korjauksista ilman uutta neuvoston päätöstä.
   2 artikla
   Kun kauppaan liittyviä kysymyksiä käsittelevän assosiaatiokomitean päätös on annettu, se julkaistaan Euroopan unionin virallisessa lehdessä.
   3 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 12 päivänä joulukuuta 2016.
      
         
            Neuvoston puolesta
         
         
            Puheenjohtaja
         
         G. MATEČNÁ
      
   
   
      (1)  EUVL L 260, 30.8.2014, s. 4.
   
      LUONNOS
      KAUPPAAN LIITTYVIÄ KYSYMYKSIÄ KÄSITTELEVÄN EU:N JA MOLDOVAN TASAVALLAN ASSOSIAATIOKOMITEAN PÄÄTÖS N:o …/2016,
      annettu … päivänä …kuuta …,
      Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen 404 artiklan 1 kohdassa tarkoitetun välimiesten luettelon laatimisesta
      KAUPPAAN LIITTYVIÄ KYSYMYKSIÄ KÄSITTELEVÄ ASSOSIAATIOKOMITEA, joka
      ottaa huomioon Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen, ja erityisesti sen 404 artiklan 1 kohdan,
      sekä katsoo seuraavaa:
      
                  (1)
               
               
                  Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välinen assosiaatiosopimus (1), jäljempänä ’sopimus’, tuli voimaan 1 päivänä heinäkuuta 2016.
               
            
                  (2)
               
               
                  Sopimuksen 404 artiklan 1 kohdan mukaisesti sopimuksen 438 artiklan 4 kohdassa tarkoitettu kauppaan liittyviä kysymyksiä käsittelevä assosiaatiokomitea laatii viimeistään kuuden kuukauden kuluttua sopimuksen voimaantulosta luettelon vähintään 15 henkilöistä, jotka voivat toimia välimiehinä riitojenratkaisumenettelyissä,
               
            ON HYVÄKSYNYT TÄMÄN PÄÄTÖKSEN:
      1 artikla
      Luettelo henkilöistä, jotka voivat toimia välimiehinä riitojenratkaisumenettelyissä Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen 404 artiklan 1 kohdan soveltamiseksi, vahvistetaan tämän päätöksen liitteessä esitetyn mukaisesti.
      2 artikla
      Tämä päätös tulee voimaan päivänä, jona se hyväksytään.
      
         Tehty
         
            
               Kauppaan liittyviä kysymyksiä käsittelevän assosiaatiokomitean puolesta
            
            
               Puheenjohtaja
            
         
      
      
         (1)  EUVL L 260, 30.8.2014, s. 4.
      
         LIITE
         SOPIMUKSEN 404 ARTIKLAN 1 KOHDASSA TARKOITETTU VÄLIMIESTEN LUETTELO
         Moldovan tasavallan ehdottamat välimiehet
         
                     1.
                  
                  
                     Mihail BURUIANĂ
                  
               
                     2.
                  
                  
                     Procop BURUIANĂ
                  
               
                     3.
                  
                  
                     Octavian CAZAC
                  
               
                     4.
                  
                  
                     Lilia GRIBINCEA
                  
               
                     5.
                  
                  
                     Viorel RUSU
                  
               Euroopan unionin ehdottamat välimiehet
         
                     1.
                  
                  
                     Jacques BOURGEOIS
                  
               
                     2.
                  
                  
                     Claus-Dieter EHLERMANN
                  
               
                     3.
                  
                  
                     Pieter Jan KUIJPER
                  
               
                     4.
                  
                  
                     Giorgio SACERDOTI
                  
               
                     5.
                  
                  
                     Ramon TORRENT
                  
               Puheenjohtajat
         
                     1.
                  
                  
                     Leora BLUMBERG (Etelä-Afrikka)
                  
               
                     2.
                  
                  
                     William DAVEY (Yhdysvallat)
                  
               
                     3.
                  
                  
                     Merit JANOW (Yhdysvallat)
                  
               
                     4.
                  
                  
                     Helge SELAND (Norja)
                  
               
                     5.
                  
                  
                     David UNTERHALTER (Etelä-Afrikka)